钦定古今图书集成/历象汇编/岁功典/第060卷 > 风流子〈秋思〉 张耒
## 钦定古今图书集成/历象汇编/岁功典/第060卷 > 风流子〈秋思〉 张耒

亭皋木叶下，重阳近、又是𢭏衣秋。奈愁入庾肠，老侵
潘鬓，谩簪黄菊，花也应羞。楚天晚，白𬞟烟尽处，红蓼
水边头。芳草有情，夕阳无语，雁横南浦，人倚西楼。
玉容，知安否，香笺共锦字，两处悠悠。空恨碧云离合，
青鸟沉浮。向风前懊恼，芳心一点，寸眉两叶，禁甚闲
愁。情到不堪言处，分付东流。